[Смяна на адреса на WordPress](/bg/kb/view/1885_smyana_na_adresa_na_wordpress "Смяна на адреса на WordPress")

 Можете да използвате секцията WordPress във Вашия контролен панел, за да смените адреса (Site URL) на WordPress инсталациите на Вашия хостинг акаунт следвайки следните стъпки:
1. Отворете подсекцията Списък с управлявани инсталации.
2. Намерете WordPress инсталацията в списъка и натиснете бутона  Редактирай за нея. Това ще ви отведе в страницата за управление на WordPress инсталацията.
3. Изберете желания адрес използвайки контролите в карето Site URL. Избраният адрес ще се визуализира под тях. Контролите са както следва:
HTTPS: Изберете адресът да използва HTTPS вместо HTTP. Това е възможно само ако има инсталиран валиден сертификат за хоста.
WWW: Добавете префикс www. към адреса.
Изберете поддомейн: Изберете поддомейн от списъка с поддомейни създадени на акаунта.
Изберете домейн: Изберете домейн от списъка с домейни асоциирани с акаунта.
Изберете директория: Изберете директория от избрания поддомейн. Оставете празно, за да изберете главната директория на домейна/поддомейна. Ако изберете директория, която е различна от сегашната, това ще премести и файловете на WordPress. 

4. Натиснете бутона Промени.
Когато смените адреса на WordPress, се извършват следните действия:

Сменя се Site URL (WordPress Address) настройката.
Сменя се Home (Site Address) настройката.
Извършва се търсене и заместване в базата данни на стария адрес с новия.

 